
68 DR.30.11.2020 

 
Akhir sekali, Butiran 030300 – Pelaburan Strategik.  Semalam Yang Berhormat 

Bagan ada menyelar Yang Berhormat Menteri Kewangan kerana membatalkan jaminan 
negara terhadap pinjaman berjumlah RM2 bilion bagi projek LRT di Pulau Pinang.  Yang 
Berhormat Bagan menyifatkan keputusan tersebut sebagai tindakan politik balas dendam 
kepada Pulau Pinang yang ditadbir oleh pembangkang. 

Saya tertanya-tanya dengan kenyataan Yang Berhormat Bagan yang 
menyifatkan tindakan tersebut sebagai perbuatan balas dendam.  Apakah Yang 
Berhormat Bagan menerajui perbendaharaan negara dan menguasai Kementerian 
Kewangan, Yang Berhormat Bagan ada melakukan perbuatan yang tidak mengikut urus 
tadbir yang sebenarnya?   

Berbalik kepada isu pembatalan tersebut, soalan saya, apakah Yang Berhormat 
Menteri telah menarik balik jaminan untuk projek LRT di Pulau Pinang atas dasar balas 
dendam seperti mana yang telah didakwa oleh Yang Berhormat Bagan?  

Itu sahaja.  Terima kasih. 

Tuan Pengerusi [Dato’ Mohd Rashid Hasnon]: Terima kasih Yang Berhormat 
Jempol.  Sekarang saya jemput Yang Berhormat Kuala Selangor. 

 

3.04 ptg. 

Datuk Seri Dr. Haji Dzulkefly bin Ahmad [Kuala Selangor]:  Terima kasih 
Tuan Pengerusi.  Saya punya beberapa perkara yang saya ingin bangkitkan.  Sebelum 
secara lebih khusus, saya ingin merakamkan sekali lagi akan pendekatan yang diambil 
oleh Yang Berhormat Menteri Kewangan dalam melibatkan KWSP dan juga sistem 
perbankan negara dalam memberikan lanjutan moratorium dan juga penggunaan Akaun 
1 di kalangan pencarum KWSP yang kedua-duanya tidak dapat kita 
pertanggungjawabkan di sini meskipun saya mahu perkara ini dibangkitkan dan 
dipertikaikan. 

Apa pun, kita merakamkan bahawa unjuran yang dibuat daripada segi 
pertumbuhan oleh Yang Berhormat Menteri Kewangan tahun ini yang menguncup 5.5 
peratus, begitu juga Bank Negara, dan membuat unjuran tahun hadapan sebanyak 7.5 
peratus.  Dengan kata lain, lonjakan sebanyak 12.5 peratus pertumbuhan yang kita sedia 
maklum betapa optimis unjuran tersebut.  Dengan belanjawan yang sebegini yang tidak 
merangsang economic actors dan insentif yang betul, dengan izin, kita sangat khuatir ia 
jauh tersasar. 

Apa pun, saya menyebutkan di sini di bawah Butiran 010200 akan meminta 
penjelasan penurunan dana strategi korporat dan komunikasi.  Mengapa dikurangkan?  
Apakah sudah dipindah ke tempat lain seperti JASA dan sebagainya ini?  Ia merupakan 
satu yang dalam prestasi menteri-menteri yang membuat komunikasi memperjelaskan 
situasi hari-hari ini kita nampak sangat memerlukan clarity dan penjelasan dengan 
pelbagai flip flop yang telah dilakukan.  Itu satu yang saya minta penjelasan. 

Keduanya, dalam suasana pandemik COVID-19 ini, saya tidak faham mengapa 
di bawah Butiran 060100, penjelasan atas peruntukan kos keluar negara ini masih tinggi.  
Di sini kita kena faham, Tuan Pengerusi, kos melepas atau opportunity cost kalau kita 
masih lagi tidak memberikan perbelanjaan pada sektor dan kepada kegiatan dan 
program yang sewajarnya, beginilah kita memperuntukkan dengan tidak memberikan 
penekanan apa maksud Belanjawan COVID-19 itu dengan kita memberikan peruntukan 
yang Butiran 060100 ini masih lagi pada peruntukan hampir RM8 juta. 

Saya juga ingin membangkitkan atas Butiran 07000.  Ini adalah bersangkutan 
dengan Projek Institut Perakaunan Negara yang melonjak begini besar, hampir 1,500 
peratus peningkatannya mendadak dalam tahun ini.  Saya ingin tahu, apakah punca 
kenaikan ini? 

Seterusnya saya mahu mendapat penjelasan di bawah perkara bersabit dengan 
bawah Butiran 09000 – Pelbagai Suntikan Modal ini.  Apakah sebenar-benarnya?  
Apakah ini peruntukan sebanyak RM13 bilion ini yang dikatakan peruntukan 
bersangkutan dengan segalanyalah sama ada membangunkan industri kecil, sederhana 
dan sebagainya?  Ia tidak membawa apa-apa penerangan, perincian dan penjelasan. 

Begitu juga yang saya ingin sebutkan di bawah Butiran 020500 – Subsidi dan 
Bantuan Tunai yang berkurangan dalam keadaan suasana rakyat menderita. 

Akhir sekali, dengan peruntukan masa yang ada ini, di bawah Butiran 021900.  
Mengapa dihapuskan terus sumbangan NGO atau di manakah diletakkan 



Akhir sekali, Butiran 030300- Pelaburan Strategik. Semalam Yang Berhormat Bagan ada menyelar Yang Berhormat Menteri Kewangan kerana membatalkan jaminan negara terhadap pinjaman berjumlah RM2 bilion bagi projek LRT di Pulau Pinang. Yang Berhormat Bagan menyifatkan keputusan tersebut sebagai tindakan politik balas dendam kepada Pulau Pinang yang ditadbir oleh pembangkang. Saya tertanya-tanya dengan kenyataan Yang Berhormat Bagan yang menyifatkan tindakan tersebut sebagai perbuatan balas dendam. Apakah Yang Berhormat Bagan menerajui perbendaharaan negara dan menguasai Kementerian Kewangan, Yang Berhormat Bagan ada melakukan perbuatan yang tidak mengikut urus tadbir yang sebenarnya? Berbalik kepada isu pembatalan tersebut, soalan saya, apakah Yang Berhormat Menteri telah menarik balik jaminan untuk projek LRT di Pulau Pinang atas dasar balas dendam seperti mana yang telah didakwa oleh Yang Berhormat Bagan? Itu sahaja. Terima kasih. Tuan Pengerusi [Dato' Mohd Rashid Hasnon]: Terima kasih Yang Berhormat Jempol. Sekarang saya jemput Yang Berhormat Kuala Selangor. 3.04 ptg. Datuk Seri Dr. Haji Dzulkefly bin Ahmad [Kuala Selangor]: Terima kasih Tuan Pengerusi. Saya punya beberapa perkara yang saya ingin bangkitkan. Sebelum secara lebih khusus, saya ingin merakamkan sekali lagi akan pendekatan yang diambil oleh Yang Berhormat Menteri Kewangan dalam melibatkan KWSP dan juga sistem perbankan negara dalam memberikan lanjutan moratorium dan juga penggunaan Akaun 1 di kalangan pencarum KWSP yang kedua-duanya tidak dapat kita pertanggungjawabkan di sini meskipun saya mahu perkara ini dibangkitkan dan dipertikaikan. Apa pun, kita merakamkan bahawa unjuran yang dibuat daripada segi pertumbuhan oleh Yang Berhormat Menteri Kewangan tahun ini yang menguncup 5.5 peratus, begitu juga Bank Negara, dan membuat unjuran tahun hadapan sebanyak 7.5 peratus. Dengan kata lain, lonjakan sebanyak 12.5 peratus pertumbuhan yang kita sedia maklum betapa optimis unjuran tersebut. Dengan belanjawan yang sebegini yang tidak merangsang economic actors dan insentif yang betul, dengan izin, kita sangat khuatir ia jauh tersasar. Apa pun, saya menyebutkan di sini di bawah Butiran 010200 akan meminta penjelasan penurunan dana strategi korporat dan komunikasi. Mengapa dikurangkan? Apakah sudah dipindah ke tempat lain seperti JASA dan sebagainya ini? Ia merupakan satu yang dalam prestasi menteri-menteri yang membuat komunikasi memperjelaskan situasi hari-hari ini kita nampak sangat memerlukan clarity dan penjelasan dengan pelbagai flip flop yang telah dilakukan. Itu satu yang saya minta penjelasan. Keduanya, dalam suasana pandemik COVID-19 ini, saya tidak faham mengapa di bawah Butiran 060100, penjelasan atas peruntukan kos keluar negara ini masih tinggi. Di sini kita kena faham, Tuan Pengerusi, kos melepas atau opportunity cost kalau kita masih lagi tidak memberikan perbelanjaan pada sektor dan kepada kegiatan dan program yang sewajarnya, beginilah kita memperuntukkan dengan tidak memberikan penekanan apa maksud Belanjawan COVID-19 itu dengan kita memberikan peruntukan yang Butiran 060100 ini masih lagi pada peruntukan hampir RM8 juta. Saya juga ingin membangkitkan atas Butiran 07000. Ini adalah bersangkutan dengan Projek Institut Perakaunan Negara yang melonjak begini besar, hampir 1,500 peratus peningkatannya mendadak dalam tahun ini. Saya ingin tahu, apakah punca kenaikan ini? Seterusnya saya mahu mendapat penjelasan di bawah perkara bersabit dengan bawah Butiran 09000- Pelbagai Suntikan Modal ini. Apakah sebenar-benarnya? Apakah ini peruntukan sebanyak RM13 bilion ini yang dikatakan peruntukan bersangkutan dengan segalanyalah sama ada membangunkan industri kecil, sederhana dan sebagainya? Ia tidak membawa apa-apa penerangan, perincian dan penjelasan. Begitu juga yang saya ingin sebutkan di bawah Butiran 020500- Subsidi dan Bantuan Tunai yang berkurangan dalam keadaan suasana rakyat menderita. Akhir sekali, dengan peruntukan masa yang ada ini, di bawah Butiran 021900. Mengapa dihapuskan terus sumbangan NGO atau di manakah diletakkan.